दूए दिन दरबार च पुज्जे तां दिक्खेआ जे दरबार च उंदे सामने इक पान दा बीड़ा ते इक तलवार रक्खी दिती गेई ऐ। उनैं उन्दे दौं चा इक दा चनाς करना हा। रत्तनदेव ने मियां चंदनदेव पासै दिक्खेआ। पान दा बीड़ा चुक्कने दा मतलब हा मुगलें कन्ने झुकियै समझोता करना ते तलवार दा मतलब हा अपनी आन बरकरार रखदे होई समझोता करना। राजपूती शान गी ए कदूं गवारा हा। चुनाचे मियां रत्तनदेव ने अग्गें बधियै तलवार चुक्की लैती। सारे दरबार दियां अक्खियां इक-टक्क उनेंगी दिक्खा दियां हियां। मियां रत्तनदेव दे तलवार चुकदे गै सारे दरबार च वाह्-वाह् होई ते दरबारी उनेगी सराहन लगे।